《旧得有读书乐时一讽咏欣然会心因广之为静坐乐会友乐各四章 其一 》
明代·顾允成

山光照槛水绕廊，净几明窗一炷香。门无剥啄迥尔寂，壁有图书闇然章。

韶光莫放忙里老，人生惟有静坐好。静坐之乐乐何如，万物皆春百虑除。

作者简介：（1554—1607）明常州府无锡人，字季时，号泾凡。顾宪成弟。性耿介，厉名节。万历十四年赴殿试，对策中语侵郑妃，置末第。房寰疏诋海瑞，允成不胜愤，偕同年生抗疏劾之，忤旨坐废。久之，以荐诏许以教授用，历官礼部主事。时三王并封，偕同官合疏谏，不报。后以疏劾阁臣张位，谪光州判官，乞假归，与宪成讲学东林，不复出。有《小辨斋偶存》。